CELEX: 32022D0452
Language: et
Date: 2022-03-18 00:00:00
Title: Nõukogu otsus (ÜVJP) 2022/452, 18. märts 2022, millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)

21.3.2022   
               
               
                  ET
               
               
                  Euroopa Liidu Teataja
               
               
                  L 92/3
               
            
         NÕUKOGU OTSUS (ÜVJP) 2022/452,
         18. märts 2022,
         millega muudetakse otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 22. juulil 2014 vastu otsuse 2014/486/ÜVJP, (1) mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine).
                  
               
                     (2)
                  
                  
                     Venemaa Föderatsioon alustas 23. veebruaril 2022 Ukraina vastu provotseerimata ja põhjendamatut sõjalist agressiooni, mille Euroopa Ülemkogu mõistis oma 24. veebruari 2022. aasta järeldustes kõige karmimalt hukka.
                  
               
                     (3)
                  
                  
                     Venemaa Föderatsiooni sõjaline agressioon on põhjustanud eelkõige pagulaste põgenemise Ukrainast naabruses asuvate liikmesriikide territooriumile.
                  
               
                     (4)
                  
                  
                     EUAM Ukraine ei ole võimeline oma volitusi Ukraina territooriumil enam täielikult täitma.
                  
               
                     (5)
                  
                  
                     Seni, kuni praegune olukord Ukrainas püsib, peaks EUAM Ukraine toetama Ukraina ametiasutusi, et hõlbustada pagulaste liikumist Ukrainast naabruses asuvatesse liikmesriikidesse ja humanitaarabi sisenemist Ukrainasse.
                  
               
                     (6)
                  
                  
                     Otsust 2014/486/ÜVJP tuleks seetõttu vastavalt muuta.
                  
               
                     (7)
                  
                  
                     EUAM Ukraine viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsusesse 2014/486/ÜVJP lisatakse järgmine artikkel:
            
               
                  „Artikkel 2a
                  Ajutised ülesanded
                  
                     1.   Alates 18. märtsist 2022 kuni kuupäevani, mil poliitika- ja julgeolekukomitee teeb teistsuguse otsuse, on EUAM Ukraine ajutiseks lisaülesandeks nõustada Ukraina ametiasutusi, eelkõige Ukraina piirivalveteenistust, tolliteenistust ja kohalikke politseijõude, et hõlbustada pagulaste liikumist Ukrainast Poolasse, Rumeeniasse ja Slovakkiasse ning humanitaarabi liikumist Ukrainasse.
                  
                  
                     2.   Ukraina ametiasutuste nõustamiseks teeb EUAM Ukraine samuti järgmist:
                     
                                 —
                              
                              
                                 koostab olukorrapildi Ukraina ja liidu vahelisest piiriliiklusest ning hõlbustab Ukraina, liikmesriikide ning liidu institutsioonide ja asutuste, eelkõige Euroopa Piiri- ja Rannikuvalve Ameti („Frontex“) vahelist teabevahetust selles küsimuses;
                              
                           
                                 —
                              
                              
                                 selgitab välja parandamisvõimalused ja annab Ukraina ametiasutustele strateegilist nõu, kuidas hõlbustada pagulastel ja humanitaarabil Ukraina ja liidu piiri ületamist;
                              
                           
                                 —
                              
                              
                                 abistab, toetab, jälgib, juhendab ja nõustab Ukraina ametiasutusi piiriliikluse haldamisel piiripunktides.
                              
                           
                  
                     3.   Selleks et täita käesolevas artiklis sätestatud ajutisi lisaülesandeid Ukraina toetuseks, võivad EUAM Ukraine’i üksused paikneda ajutiselt Poolas, Rumeenias või Slovakkias ning tegutseda koha peal Ukraina-poolsetes piiripunktides. Sel eesmärgil võib EUAM Ukraine ja nimetatud liikmesriikide vahel sõlmida kokkuleppeid“.
                  
               
            
         
         
            Artikkel 2
            Jõustumine
            Käesolev otsus jõustub selle vastuvõtmise päeval.
         
         
            Brüssel, 18. märts 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 22. juuli 2014. aasta otsus 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (ELT L 217, 23.7.2014, lk 42).